钦定古今图书集成/明伦汇编/氏族典/第488卷 > 谢晖
## 钦定古今图书集成/明伦汇编/氏族典/第488卷 > 谢晖

按《万姓统谱》：晖，字彦实，先资阳人，识见通敏，闻武康
石塘胡长孺以德学淑后进，往受业其门。或劝习举
子业，答曰：“学以博通古今，资文行耳，仕奚庸急哉？”时
赵文敏公以书名天下，见而爱之，授以书法。比家居藩帅郡守诣门请交，一无所求。为诗文简淡隽永，作
字亦有法，与人交一以义，人有一善必扬之足，未尝
入城府。